Malaria – stil, dodelike vyand | SARIE
Keith Urban se pa sterf ná kankerstryd
Malaria – stil, dodelike vyand	deur Lydia van der Merwe
Muskiete word nie deur grense gestuit nie en dis dus almal se probleem, selfs al was jy jare lank nie in ’n malariabesmette gebied nie. So is Natalie Cilliers, ’n jong ma van Fochville in Gauteng, vroeër vandeesmaand dood weens die verraderlike siekte. Min of meer dieselfde tyd is malaria by nog twee inwoners van die dorp gediagnoseer in die Mediclinic Potchefstroom.
Die aantal malariagevalle plaaslik het vanjaar vanweë die droogte afgeneem. Dis goed onder beheer binne SA se grense, maar ’n skrale troos vir gesinne soos Natalie s’n. Die uitdaging is nou die totale “uitwissing” daarvan, sê prof. Tiaan de Jager van die Universiteit van Pretoria se sentrum vir volhoubare malariabeheer (www.malaria.up.ac.za).
The proportion of children infected with malaria parasites has been halved in endemic areas of Africa since 2000. pic.twitter.com/B5wPXqlbN4
— Max Roser (@MaxCRoser) April 24, 2016
Behandeling As jy voorkomende medikasie neem, maak dit die parasiet dood voor jy siek word. Begin dit neem voor jy na ’n malariagebied toe gaan. Voltooi die kursus, al is jy reeds terug by die huis. Die soort medikasie wat jy neem, word bepaal deur die gebied waarheen jy gaan. Dit verskil ook van mens tot mens. Doen navraag by ’n reiskliniek of jou dokter.
◊ Bly van skemer tot dagbreek binnenshuis. Muskiete is snags meer geneig om jou te byt.
◊ Dra klere met ligte kleure, lang moue en pype, veral van skemer tot dagbreek.
◊ Slaap onder ’n muskietnet wat met insekdoder behandel is.
◊ Gebruik insek-afweermiddels met DEET, en wend dit elke vyf uur aan.
◊ Sproei snags ’n insekdoder met peritroiëd in jou slaapkamer.
◊ Gebruik ’n brandbare of elektroniese insekdoder.
◊ Gebruik plafonwaaiers of lugversorging in jou kamer. Dis dan moeiliker vir hulle om te vlieg.
◊ Afskrikmiddels met sitronella is net sowat 20 minute doeltreffend.
◊ Armbande met afweermiddels bied nie volkome beskerming nie.
◊ Vitamien B-inspuitings beskerm jou nie.